<classify> NA LOVENESS BERNARD -DAR ES SALAAM BENKI ya CRDB kwa kutambua mchango wa wateja wake, imeamua kuanzishakampeni maalumu ya matumizi ya kadi kufanya malipo ijulikanayo kama Chanja,Lipa, Sepa. Kampeni hiyo ilizinduliwa jana Dar es Salaam na Mkuu wa Kitengo chaHuduma Mbadala wa benki hiyo, Farid Seif. Alisema kampeni hiyo itawafanya wateja kupata punguzo kwa baadhi yamaduka yaliyochaguliwa. Nichukue fursa hii kuwahamasisha wateja wote wa Benki ya CRDBkutumia Tembo Card Visa na SimBanking Visa kufanya malipo yao ya manunuzi.Lengo letu ni kuona Watanzania wanaondokana na matumizi ya pesa taslimu nakutumia mifumo hii ya kidijitali ambayo ni rahisi, salama na nafuu kufanyamalipo. CRDB ikiwa kama benkiinayoongoza kwa ubunifu wa huduma na bidhaa katika soko, mwaka 2002 tulizinduahuduma ya TemboCard, ikiwa na lengo la kuwawezesha Watanzania na wateja wetukuweza kupata huduma za kibenki kwa uharaka, usalama na unafuu, alisema Seif. Alisema pamoja na mafanikio hayo makubwa, wateja wengi bado hawanautamaduni wa kutumia TemboCard zao kufanya malipo, kitu ambacho kinawasababishakukosa baadhi ya huduma. Hivyo basi, leo hii jana Benki ya CRDB kwa kushirikiana na VisaInternational tunazindua kampeni maalumu ya kuwahamasisha wateja na Watanzaniakwa ujumla kutumia kadi zao kufanya malipo, kampeni ambayo tumeipa jina laChanja, Lipa, Sepa, alisema Seif. Alisema kuwa ili kushiriki katika kampeni hii mteja anatakiwa kutumia kadi yake ya TemboCard Visa au huduma ya Sim Banking Visa kufanya malipo ya manunuzi katika supermarkets, maduka ya rejareja, migahawa, baa, hoteli na sehemu mbalimbali zinazopokea malipo kwa njia ya kadi au QR Code ikiwamo mtandaoni.  <topic>: KITAIFA 